CELEX: 32020R0349
Language: hr
Date: 2020-03-02 00:00:00
Title: Provedbena uredba Komisije (EU) 2020/349 оd 2. ožujka 2020. o izmjeni Provedbene uredbe (EU) 2019/1916 u pogledu uvjeta uporabe u određenim gradskim ili međugradskim područjima

3.3.2020   
               
               
                  HR
               
               
                  Službeni list Europske unije
               
               
                  L 63/1
               
            
         PROVEDBENA UREDBA KOMISIJE (EU) 2020/349
         оd 2. ožujka 2020.
         o izmjeni Provedbene uredbe (EU) 2019/1916 u pogledu uvjeta uporabe u određenim gradskim ili međugradskim područjima
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 96/53/EZ od 25. srpnja 1996. o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (1), a posebno njezin članak 8.b stavak 4.,
         budući da:
         
                     (1)
                  
                  
                     Nakon donošenja Provedbene uredbe Komisije (EU) 2019/1916 (2) utvrđeno je da, u pogledu uvjeta uporabe u određenim gradskim ili međugradskim područjima, njezine odredbe nisu bile u skladu s člankom 8.b stavkom 3. Direktive 96/53/EZ.
                  
               
                     (2)
                  
                  
                     Provedbenu uredbu (EU) 2019/1916 stoga bi trebalo na odgovarajući način izmijeniti.
                  
               
                     (3)
                  
                  
                     Ova Uredba trebala bi hitno stupiti na snagu sljedećeg dana od dana objave u Službenom listu Europske unije.
                  
               
                     (4)
                  
                  
                     Mjere predviđene ovom Uredbom u skladu su s mišljenjem odbora iz članka 10.i stavka 2. Direktive 96/53/EZ,
                  
               DONIJELA JE OVU UREDBU:
         
            Članak 1.
            Izmjena Provedbene uredbe (EU) 2019/1916
            U članku 3. stavak 1. zamjenjuje se sljedećim:
            
               
                  „1.   Države članice mogu zabraniti prometovanje vozila ili skupova vozila opremljenih napravama u radnom položaju s obzirom na posebne značajke gradskih ili međugradskih područja u kojima je ograničenje brzine 50 km/h ili manje i u kojima bi mogli biti prisutni ranjivi sudionici u prometu.”.
               
            
         
         
            Članak 2.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. ožujka 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 235, 17.9.1996., str. 59.
         
         
            (2)  Provedbena Uredba Komisije (EU) 2019/1916 оd 15. studenoga 2019. o utvrđivanju detaljnih odredaba u pogledu uporabe stražnjih aerodinamičnih naprava u skladu s Direktivom 96/53/EZ (SL L 297, 18.11.2019., str. 3.).